laion/Wikipedia-Exotic huggingface dataset:
კერმადეკის კუნძულები

კერმადეკის კუნძულები (ინგლ. Kermadec Islands) — კუნძულოვანი რკალი წყნარი ოკეანის სამხრეთ ნაწილში. კუნძულებს სახელი დაერქვა ფრანგი ზღვაოსნის იუონ დე კერმადეკის პატივსაცემად. 1934 წლიდან კუნძულები ბუნების ნაკრძალია. კუნძულები მდებარეობს 800—1000 კმ-ში ჩრდილო-აღმოსავლეთით ახალი ზელანდიის ჩრდილოეთი კუნძულიდან და 1100 კმ-ზე უფრო მეტი მანძილით სამხრეთ-დასავლეთით ტონგის კუნძულ ატადან. კუნძულს დასავლეთიდან ეკვრის ფიჯის ზღვა, აღმოსავლეთით მდებარეობს ღრმა კერმადეკის ღარი. კერმადეკის კუნძულების ფართობია — დაახლოებით 33 კმ². შემადგენლობა — 4 კუნძული და რამდენიმე კლდე: რაულის კუნძული (Raoul Island): კოორდინატები — 29°16′00″ ს. გ. 177°55′10″ დ. გ.﻿ / ﻿29.26667° ს. გ. 177.91944° დ. გ.﻿ / -29.26667; -177.91944﻿ (Raoul Island), ფართობი — 29,38 კმ², უმაღლესი წერტილი — პიკი მუმუკაი (Moumoukai peak) — 516 მ. მაკოლის კუნძული (Macauley Island): კოორდინატები — 30°14′ ს. გ. 178°26′ დ. გ.﻿ / ﻿30.233° ს. გ. 178.433° დ. გ.﻿ / -30.233; -178.433﻿ (Macauley Island), ფართობი — 3,06 კმ², უმაღლესი წერტილი — მთა ჰაზარდი (Mount Haszard) — 238 მ. კერტისის კუნძული (Curtis Island): კოორდინატები — 30°32′32″ ს. გ. 178°33′39″ დ. გ.﻿ / ﻿30.54222° ს. გ. 178.56083° დ. გ.﻿ / -30.54222; -178.56083﻿ (Curtis Island), ფართობი — 0,59 კმ², უმაღლესი წერტილი — 137 მ. ნუგენტის კუნძული (Nugent Island): კოორდინატები — 29°13′54″ ს. გ. 177°52′09″ დ. გ.﻿ / ﻿29.23167° ს. გ. 177.86917° დ. გ.﻿ / -29.23167; -177.86917. კლდე ლ'ესპერანსი (L'Esperance Rock): კოორდინატები — 31°26′ ს. გ. 178°54′ დ. გ.﻿ / ﻿31.433° ს. გ. 178.900° დ. გ.﻿ / -31.433; -178.900﻿ (L'Esperance Rock), ფართობი — 0,05 კმ², უმაღლესი წერტილი — 70 მ. კლდე მაკდონალდი (Macdonald Rock): კოორდინატები — 30°11′ ს. გ. 178°26′ დ. გ.﻿ / ﻿30.183° ს. გ. 178.433° დ. გ.﻿ / -30.183; -178.433﻿ (Macdonald Rock). კლდე ავრი (L'Havre Rock): კოორდინატები — 31°21′ ს. გ. 178°59′ დ. გ.﻿ / ﻿31.350° ს. გ. 178.983° დ. გ.﻿ / -31.350; -178.983﻿ (L'Havre Rock). კუნძულები დაფარულია ტროპიკული და სუბტროპიკული ტყეებით, ზოგიერთი სახეობა ენდემურია (ლათ. Metrosideros kermadecensis, ლათ. Myrsine kermadecensis), გავრცელებულია ლათ. Rhopalostylis sapida. კუნძულებზე — ზღვის ფრინველების დიდი კოლონიებია. კლიმატი კუნძულებზე ტროპიკული ან სუბტროპიკულია. ტემპერატურა თებერვალში — +23 °C, აგვისტოში — +16 °C. კუნძულების ეს ჯგუფი ითვლება ახალი ზელანდიის გარე კუნძულებად და ახალი ზელანდიის ტერიტორიას წარმოადგენს, მაგრამ ის არ ითვლება რომელიმე რეგიონის ან ოლწის ნაწილად, ის იმყოფება სპეციალური ორგანოს — ინგლ. Area Outside Territorial Authority უშუალო მართვის ქვეშ. 1934 წლამდე დასახლებული იყო პოლინეზიელებით და XX საუკუნის დასაწყისში კუნძულებზე ცხოვრობდა 8 ათასამდე ადამიანი. დღეისათვის კუნძულების მოსახლეობა შედგება მხოლოდ რაულის კუნძულზე არსებული სადგურის მეცნიერთა პერსონალისაგან. ↑ იუონ დე კერმადეკი ↑ Kermadec Islands Marine Reserve (ინგლისური) ↑ Chart NZ 2225 დაარქივებული 2007-10-12 საიტზე Wayback Machine. , Hydrographic Office, Royal New Zealand Navy, 1994. Accessed 2007-05-07. ↑ «Terrestrial Ecoregions — Kermadec Islands subtropical moist forests (OC0107)», worldwildlife.org
კუები

კუები (ლათ. Testudines) — ქვეწარმავალთა რიგი. სხეული მოქცეული აქვთ ძვლოვან ჯავშანში, რომელიც შედგება ამობურცული ზურგის ბაკანისა ანუ კარაპაქსისაგან და უფრო ბრტყელი მუცლის ფარის ანუ პლასტრონისაგან. ორივე ფარი ერთმანეთთან მოძრავად ან უძრავადაა დაკავშირებული. ჯავშანს ქმნის მალების გაფართოებული წარზიდული მორჩები და ნეკნები, აგრეთვე კანის გაძვალებანი. ლავიწი და მკერდის ძვალი შესულია მუცლის ფარის შედგენილობაში. კუების უმრავლესობას ჯავშანი დაფარული აქვს რქოვანი ფირფიტებით, ან ფარებით, ზოგიერთებს — კანით. კბილები არა აქვთ, ყბების ბოლოები დაფარულია რქოვანი შალითით. კისერი მოძრავია. აქვთ 2 ანალური ბუშტი, რომელიც წყლით ივსება და გამოიყენება დამატებითი სუნთქვის ორგანოდ (წყლის ფორმებში), აგრეთვე გრუნტის დასარბილებლად კვერცხის დების დროს. კიდურების კუნთები კარგად აქვთ განვითარებული, ტანისა კი თითქმის გამქრალია. ზურგის ტვინი უკეთესად არის განვითარებული, ვიდრე თავისა. გრძნობის ორგანოებიდან ყველაზე კარგადაა განვითარებული ყნოსვის, გემოვნებისა და შეხების ორგანოები. ტანად ყველაზე დიდია კუების ზღვის ფორმები (სიგრძე 2 მ, მასა 400 კგ აღწევს). თანამედროვე კუებს ყოფენ 2 ქვერიგად, 12 ოჯახად და 240-მდე სახეობად. საქართველოში გვხვდება 3: ხმელთაშუა ზღვის კუ (Testudo graeca) — გავრცელებულია აღმოსავლეთ საქართველოს ველისა და ნახევრად უდაბნოს ზონაში, ჭაობის კუ (Emys orbicularis) — გვხვდება მთელი საქართველოს წყალსატევეებში, კასპიური კუ (Clemmys caspica) — ბინადრობს აღმოსავლეთ საქართველოს წყალსატევებში (ხშირად ჭაობის კუებთან ერთად). კუები გავრცელებულია ყველა კონტინენტზე (გარდა ანტარქტიდისა). ყველაზე ბევრია ტროპიკებში, ცივ სარტყელში არ გვხვდება. კუების ნაწილი ხმელეთზე ბინადრობს. ზღვის კუების შებრტყელებული ფორმის კიდურები ფარფლებს მოგვაგონებს. ზოგი სახეობა ნახევრად წყლის ცხოვრების ნირს ეწევა. ხმელეთის კუები ძირითადად მცენარეულობით იკვებებიან, წყლის ფორმები — ცხოველებით (უხერხემლოები, თევზები). ყველა კუ კვერცხმდებია, დებს 1-160 კვერცხს. კუები დიდხანს ცოცხლობენ, ზოგი ფორმა 200 წელს და მეტს ძლებს. კუს ხორცსა და კვერცხს მაღალი საკვები ღირებულება აქვს. ჯავშნისაგან ამზადებენ სხვადასხვა ნაკეთობას.   კუები ▲ ▲ ▲ ▲ ▲ Жизнь животных, т. 4, ч. 2, М., 1969; Терентьев В. П., Герпетология, М., 1961; მუსხელიშვილი თ, ქართული საბჭოთა ენციკლოპედია, ტ. 6, თბ., 1983. — გვ. 55-56. ↑ Иорданский Н. Н. ЧЕРЕПАХИ // Большая российская энциклопедия. т. 34. — М., 2017. — стр. 452–453.
აილენდსი

აილენდსი (ინგლ. Islands Region) — ერთ-ერთი რეგიონი პაპუა-ახალი გვინეის ოთხი რეგიონიდან. მდებარეობს ბისმარკის არქიპელაგის ტერიტორიაზე და ჩრდილოეთ სოლომონის კუნძულებზე. ეს ქვეყნის ყველაზე ნაკლებად დასახლებული რეგიონია მოსახლეობით 1 096 543 ადამიანი (2011 წელი), რაც შეადგენს ქვეყნის მოსახლეობის 13,6 %-ს. ამ რეგიონს სხვა რეგიონებთან შედარებით აქვს სხვანაირი ისტორია: აქ გავრცელებულია ავსტრონეზიული ენები და არქეოლოგიური გათხრების დროს ნაპოვნია ლაპიტას კულტურის ელემენტები. რეგიონში შედის 4 პროვინცია და 1 ავტონომიური რეგიონი: აღმოსავლეთი ახალი ბრიტანეთი მანუსი ახალი ირლანდია ბუგენვილის ავტონომიური რეგიონი დასავლეთი ახალი ბრიტანეთი.
მომასე

მომასე (ინგლ. Momase Region) — ერთ-ერთი რეგიონი პაპუა-ახალი გვინეის ოთხი რეგიონიდან. რეგიონში შედის 4 პროვინცია: აღმოსავლეთი სეპიკი მადანგი მორობე სანდაუნი (დასავლეთ სეპიკი)
ტიუ (ფარაონი)

ტიუ — ეგვიპტის დინასტიამდელი პერიოდის ფარაონი. მართავდა ძველი ეგვიპტის ქვემო სამეფოს ძვ. წ. IV ათასწლეულის ბოლოს. მისი ცხოვრებისა და მოღვაწეობის შესახებ თითქმის არაფერია ცნობილი. ტიუს არსებობის შესახებ პალერმოს ქვის პირველი ზოლიდან ვიგებთ. ამ ქვაზე ასევე მოხსენიებულნი არიან სხვა ნულოვანი დინასტიის სხვა ფარაონებიც, მაგრამ დღემდე მხოლოდ რამდენიმეს სახელია შემორჩენილი. გერმანელი ეგვიპტოლოგის, ლუდვიგ დავიდ მორენცოს, აზრით, მისი სახელი მიახლოებით „საწნეხს“ ნიშნავს ან „გამოსახულებას“. Schneider T. Lexikon der Pharaonen. — Düsseldorf: Albatros-Verlag, 2002. — S. 299. — ISBN 3-491-96053-3, ISBN 978-3-4919-6053-4. Morenz Ludwig D. Bild-Buchstaben und symbolische Zeichen. Die Herausbildung der Schrift der hohen Kultur Altägyptens // Orbis Biblicus et Orientalis. — Fribourg: Academic Press, 2004. — № 205. — ISBN 3-7278-1486-1, ISBN 978-3-7278-1486-0.
პაპუა (რეგიონი)

პაპუა (ინგლ. Papua Region) — ერთ-ერთი რეგიონი პაპუა-ახალი გვინეის ოთხი რეგიონიდან. რეგიონში შედის 5 პროვინცია და დედაქალაქის ეროვნული ოლქი: ცენტრალური ყურე მილნ-ბეი ორო დასავლეთი პროვინცია (ფლაი) დედაქალაქის ეროვნული ოლქი (პორტ-მორზბი).
ვერძის თანავარსკვლავედი

ვერძის თანავარსკვლავედი (ლათ. Aries) — ზოდიაქოს ერთ-ერთი თანავარსკვლავედი. მისი ასტრონომიური Υ ნიშნით გაზაფხულის ბუნიობის წერტილსც აღნიშნავენ (ეს უკანასკნელი ანტიკურ ეპოქაში, როდესაც ძველ საბერძნეთში ასრონომიური ტერმინოლოგია ყალიბდებოდა, ვერძის თანავარსკვლავედში იყო). მასში ყველაზე ბრწყინვალე ვარსკვლავები 2 და 2,6 ვიზუალური ვარსკვლავიერი სიდიდისაა. ჩანს საქართველოდანაც. დასაკვირვებლად საუკეთესო პირობებია ზაფხულის მიწურულს, შემოდგომით და ზამთარში. ქართული საბჭოთა ენციკლოპედია, ტ. 4, თბ., 1979. — გვ. 380. Star Tales -Aries
ჰაილენდსი

ჰაილენდსი (ინგლ. Highlands Region) — ერთ-ერთი რეგიონი პაპუა-ახალი გვინეის ოთხი რეგიონიდან. რეგიონში შედის 7 პროვინცია: ჯივაკა ისტერნ-ჰაილენდსი საუთერნ-ჰაილენდსი უესტერნ-ჰაილენდსი სიმბუ ჰელა ენგა
დედაქალაქის ეროვნული ოლქი (პაპუა-ახალი გვინეა)

დედაქალაქის ეროვნული ოლქი (ინგლ. National Capital District) — პორტ-მორზბის და მისი შემოგარენის ურბანული ტერიტორია. ოლქის შემადგენლობაში შედიან შემდეგი დასახლებული პუნქტები: კოკი, კონედობუ, ნიუთაუნი, ბადილი, გაბუტუ, კილა, მატიროგო, ფრიმაილი, კაუგერე, საბამა, კორობოზეა, ჰოჰოლა, ჰოჰოლა-ნორტი, ბოროკო, გორდონსი, გორდონს-ნორდი, ერიმა, ვაიგანი, მორატა, სარაგა და გერეჰუ. ოლქი შედის პაპუას რეგიონში, ხოლო თვითონ ოლქის შემადგენლობაში შედის პაპუა-ახალ გვინეაში ყველაზე დიდი სოფელი — ჰანუაბადა.
დასავლეთი პროვინცია (პაპუა-ახალი გვინეა)

დასავლეთი პროვინცია (ინგლ. Western Province) — პაპუას რეგიონი პაპუა-ახალი გვინეის სამხრეთ-დასავლეთში. პროვინცია ესაზღვრება ინდონეზიას (პროვინციასთან პაპუა). პროვინციის ფართობია — 98 115 კმ², მოსახლეობა — 201 351 ადამიანი (2011 წლის აღწერით). პროვინციის ადმინისტრაციული ცენტრია — ქალაქი დარუ (მდებარეობს კუნძულ დარუზე), ყველაზე დიდი ქალაქია — ტაბუბილი.
ნიუსტა-ისპანა

ნიუსტა-ისპანა (ესპ. Ñusta Hisp'ana) ან ჩუკიპ-ალტა — არქეოლოგიური ძეგლი პერუში. მდებარეობს კუსკოს რეგიონში, ლა-კონვენსიონის პროვინციის ვილკაბამბის რაიონში, ზღვის დონიდან 2950 მეტრზე. ძეგლი შედგება ნაკვეთი კლდეებისგან, რომელსაც იურაკ-რუმის (კეჩ. yuraq თეთრი, rumi ქვა) ან თეთრ ქვას უწოდებენ. აბანო ნიუსტა-ისპანაში ცხრა დასაჯდომი შესასვლელი პერუს არქეოლოგიური ძეგლები ↑ mincetur.gob.pe დაარქივებული 2014-02-03 საიტზე Wayback Machine. Conjunto arqueológico de Ñusta Hispana. ↑ drc-cusco.gob.pe. დაარქივებულია ორიგინალიდან — 2014-02-01. ციტირების თარიღი: 2014-11-17. ↑ Thomson, Hugh. (2001). The White Rock. An Exploration of the Inca Heartland. London: Orion Books Ltd. p.310.
პანიამარკა

პანიამარკა (ესპ. Pañamarka; კეჩ. paña მარჯვენა ხელი, მარჯვნივ, marka სოფელი) — არქეოლოგიური ძეგლი პერუში, ანკაშის რეგიონში. მდებარეობს სანტას პროვინციის ნეპენიის რაიონში, მდინარე ნეპენიის მარჯვენა ნაპირზე. მიეკუთვნება მოჩეს კულტურას. პერუს არქეოლოგიური ძეგლები ვიკისაწყობში არის გვერდი თემაზე: Pañamarka geographic.org "Zona Arqueológica Pañamarca: Peru ", retrieved on January 4, 2014
კლაუს იოჰანისი

კლაუს ვერნერ იოჰანისი (რუმ. Klaus Werner Iohannis, გერმანულად: [ˈklaʊ̯s joˈhanɪs]; დ. 13 ივნისი, 1959) — რუმინეთის ამჟამინდელი პრეზიდენტი, გერმანული წარმოშობის რუმინელი ფიზიკის მასწავლებელი და პოლიტიკოსი. 2002-2013 წლებში რუმინეთში გერმანელთა დემოკრატიული ფორუმის ლიდერობის შემდეგ, გახდა რუმინეთის ეროვნული ლიბერალური პარტიის ლიდერი. 2014 წლის 16 ნოემბერს აირჩიეს რუმინეთის მეხუთე პრეზიდენტად. თანამდებობა დაიკავა 21 დეკემბერს. აქტიურ პოლიტიკაში იოჰანისი 2000 წელს ჩაერთო, როდესაც რუმინეთში გერმანელთა დემოკრატიული ფორუმის წარმომადგენლის სტატუსით ის ქალაქ სიბიუს პირველი არჩეული მერი გახდა. იმის მიუხედავად, რომ ადრე ქალაქ სიბიუში უმრავლესობაში მყოფი გერმანული თემი დროთა განმავლობაში შემცირდა და უმცირესობად იქცა, იოჰანისმა დამაჯერებელი გამარჯვება მოიპოვა და შემდგომაც ხელახლა აირჩიეს 2004 და 2008 წლებში. იოჰანისმა დიდი წვლილი შეიტანა საკუთარი ქალაქის რუმინეთის ყველაზე პოპულარულ ტურისტულ ღირსშესანიშნაობად გადაქცევაში და 2007 წელს სიბიუ ევროპის კულტურულ დედაქალაქად დაასახელეს. 2013 წელს, იოჰანისი დათანხმდა ლიბერალი ლიდერის კრინ ანტონესკუს რუმინეთის ეროვნულ ლიბერალურ პარტიაში გაწევრიანების მოწვევას და პირდაპირ პარტიის პირველ ვიცე-პრეზიდენტად დაინიშნა, ხოლო მომდევნო წელს მისი პრეზიდენტი გახდა. 2009 წლის ოქტომბერში, რუმინეთის პარლამენტის ხუთი პოლიტიკური ჯგუფიდან ოთხმა, იმჟამინდელი პრეზიდენტის ტრაიან ბესესკუს დემოკრატიულ-ლიბერალური პარტიის გამოკლებით, იოჰანისი რუმინეთის პრემიერ-მინისტრობის კანდიდატად წარადგინა, თუმცა პარლამენტის დეკლარირებული მხარდაჭერის მიუხედავად ბასესკუმ უარყო მისი კანდიდატურა. ამავე წლის არჩევნებზე რუმინეთის ეროვნულ ლიბერალური პარტიისა და სოციალ-დემოკრატიული პარტიის მიერ იგი ხელმეორედ დასახელდა პრემიერ-მინისტრობის კანდიდატად. იოჰანესი ტრანსილვანიელი საქსონია, XII საუკუნეში ტრანსილვანიაში ჩამოსახლებული რუმინელი გერმანელების უმცირესობის შთამომავალი. ოფიციალური ვებ-საიტი დაარქივებული 2014-09-19 საიტზე Wayback Machine. კლაუს იოჰანისი Facebook-ზე ↑ Romanian opposition demands new PM. euronews. დაარქივებულია ორიგინალიდან — აპრილი 29, 2013. ციტირების თარიღი: November 16, 2014. ↑ National minorities in Romania’s Parliament support Mircea Geoana’s candidacy for runoff presidential election - FINANCIARUL - ultimele stiri din Finante, Banci, Economie, Imobiliare si IT. დაარქივებულია ორიგინალიდან — იანვარი 10, 2014. ციტირების თარიღი: November 16, 2014.
გაგი მარგველაშვილი

გაგი მარგველაშვილი (დ. 30 ოქტომბერი, 1996) — ქართველი ფეხბურთელი. „ბათუმის დინამოს“ მცველი. უთამაშია საქართველოს 17, 19 და 21 წლამდე ფეხბურთელთა ნაკრებებში. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი უეფა-ს ოფიციალურ საიტზე (ინგლისური) პროფილი სფფ-ის ოფიციალურ საიტზე[მკვდარი ბმული] (ქართული ენა)
გიორგი ხარაიშვილი

გიორგი ხარაიშვილი (დ. 29 ივლისი, 1996, მარნეული) — ქართველი ფეხბურთელი, საფეხბურთო კლუბ „საბურთალოსა“ და საქართველოს 19 წლამდელთა ნაკრების მცველი. საქართველოს 17 წლამდე ფეხბურთელთა ნაკრები საქართველოს 19 წლამდე ფეხბურთელთა ნაკრები პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი უეფა-ს ოფიციალურ საიტზე (ინგლისური) პროფილი სფფ-ის ოფიციალურ საიტზე[მკვდარი ბმული] (ქართული ენა)
ოთარ კიტეიშვილი

ოთარ (ოთო) კიტეიშვილი (დ. 26 მარტი, 1996, რუსთავი) — ქართველი ფეხბურთელი, ავსტრიული „შტურმისა“ და საქართველოს ეროვნული ნაკრების შემტევი ნახევარმცველი. 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში. 2023–24 წლების სეზონის ყველა ტურნირში სანაკრებო და საკლუბო შეხვედრების ჩათვლით კიტეიშვილმა 40 მატჩი ჩაატარა, 11 გოლი გაიტანა და 9 შედეგიანი გადაცემა მიითვალა, ხოლო „შტურმის“ შემადგენლობაში განსაკუთრებული აღმავლობით ითამაშა და შედეგად ავსტრიის ბუნდესლიგის სეზონის საუკეთესო ფეხბურთელად დასახელდა. 2014 წლიდან იცავდა საქართველოს სხვადასხვა ასაკობრივ ნაკრებთა ღირსებას. რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2017 წლის 23 იანვარს, დუბაიში გამართულ საერთაშორისო ამხანაგურ მატჩში, უზბეკეთის ეროვნული ნაკრების წინააღმდეგ შედგა. კიტეიშვილმა შეხვედრა, ძირითად შემადგენლობაში დაიწყო. 2024 წლის 10 სექტემბრის მონაცემებით ქვეყნის პირველ ნაკრებში სულ 40 მატჩი ითამაშა და 3 გოლი შეაგდო. განახლდა: 14 ოქტომბერი, 2024 დინამო თბილისი საქართველოს ჩემპიონი: 2015—16 საქართველოს ვიცე-ჩემპიონი: 2017 საქართველოს თასის მფლობელი: 2014–15, 2015–16 საქართველოს სუპერთასის მფლობელი: 2015 შტურმი გრაცი ავსტრიის ჩემპიონი: 2023–24 ავსტრიის ვიცე-ჩემპიონი: 2021–22, 2022–23 ავსტრიის თასის მფლობელი: 2022–23, 2023–24 საქართველოს წლის საუკეთესო ახალგაზრდა ფეხბურთელი: 2015, 2016 ავსტრიის ბუნდესლიგის სეზონის საუკეთესო ფეხბურთელი: 2023–24 ღირსების ორდენი: 2024 პროფილი Transfermarkt-ზე პროფილი Soccerway-ზე პროფილი უეფა-ს ოფიციალურ საიტზე პროფილი სფფ-ის ოფიციალურ საიტზე პროფილი დინამოს ოფიციალურ საიტზე ↑ ოთარ კიტეიშვილი სეზონის საუკეთესო ფეხბურთელად დასახელდა! ↑ ოთარ კიტეიშვილი ავსტრიის ბუნდესლიგის სეზონის საუკეთესო ფეხბურთელად დაასახელეს! ↑ Uzbekistan 2–2 Georgia / Friendlies. soccerway ↑ კიტეიშვილის „შტურმი“ ავსტრიის ჩემპიონი გახდა ↑ ოთარ კიტეიშვილმა და „შტურმმა“ „ზალცბურგის“ ჰეგემონია დაამხეს! ↑ კიტეიშვილი ავსტრიის ბუნდესლიგის სეზონის საუკეთესო ფეხბურთელად აღიარეს ↑ ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ
აკაკი შულაია

აკაკი შულაია (დ. 6 სექტემბერი, 1996) — ქართველი ფეხბურთელი, მარტვილის „მერანისა“ და საქართველოს 19 წლამდელთა ნაკრების ნახევარმცველი. ასევე გამოდის 21 წლამდელთა ნაკრების რიგებში. საქართველოს 17 წლამდე ფეხბურთელთა ნაკრები საქართველოს 19 წლამდე ფეხბურთელთა ნაკრები საქართველოს 21 წლამდე ფეხბურთელთა ნაკრები პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი უეფა-ს ოფიციალურ საიტზე 19 წლ., 21 წლ. (ინგლისური) პროფილი სფფ-ის ოფიციალურ საიტზე[მკვდარი ბმული] (ქართული ენა)
მათე კვირკვია

მათე კვირკვია (დ. 14 ივნისი, 1996) — ქართველი ფეხბურთელი, საფეხბურთო კლუბ თბილისის „დინამოს“ თავდამსხმელი. საქართველოს 17 წლამდე ფეხბურთელთა ნაკრები საქართველოს 19 წლამდე ფეხბურთელთა ნაკრები მათე კვირკვია — თბილისის „დინამოს“ ოფიციალური საიტი მათე კვირკვია — FootballDatabase.eu პროფილი Transfermarkt-ზე პროფილი Soccerway-ზე პროფილი უეფა-ს ოფიციალურ საიტზე პროფილი სფფ-ის ოფიციალურ საიტზე[მკვდარი ბმული]
გრიგოლ ჩაბრაძე

გრიგოლ ჩაბრაძე (დ. 20 აპრილი, 1996, თბილისი, საქართველო) — ქართველი ფეხბურთელი, საფეხბურთო კლუბ „ზობ აჰანისა“ და საქართველოს ეროვნული ნაკრების მცველი. 2013–2019 წლებში თამაშობდა საფეხბურთო კლუბ „საბურთალოს“ შემადგენლობაში, სადაც ეროვნული ლიგის 137 (გაიტანა 5 გოლი) და საქართველოს თასის გათამაშების ექვსი შეხვედრა ჩაატარა. 2020 წელს იჯარით „თელავის“ რიგებში იასპარეზა, სადაც ეროვნული ლიგის 15 და საქართველოს თასის გათამაშების სამ შეხვედრაში მიიღო მონაწილეობა. 2021–2024 წლებში იცავდა ეროვნული ლიგის მონაწილე საფეხბურთო კლუბ ბათუმის „დინამოს“ ღირსებას. 2024 წლის თებერვლიდან ირანულ საფეხბურთო კლუბ „ზობ აჰანის“ რიგებში ასპარეზობს. პირველი შეხვედრა 28 თებერვალს გიორგი გველესიანის „პერსეპოლისთან“ ითამაშა. მატჩი „პერსეპოლისმა“ გიორგი გველესიანის მიერ შეხვედრის მე-9 წუთზე გატანილი თერთმეტმეტრიანით 1–0 მოიგო. ჩაბრაძე საქართველოს 17, 19 და 21-წლამდე ფეხბურთელთა ნაკრების წევრი იყო. ქვეყნის ეროვნულ ნაკრებში პირველად 2021 წლის 25 მარტს, შვედეთის ეროვნული ნაკრების წინააღმდეგ მსოფლიო ჩემპიონატის საკვალიფიკაციო შეხვედრაში ითამაშა. მატჩი სტოკჰოლმში გაიმართა და შვედების გამარჯვებით, ანგარიშით 1–0 დასრულდა. განახლდა: 29 მარტი, 2022 საბურთალო ეროვნული ლიგა ჩემპიონი: 2018 საქართველოს თასი თასის მფლობელი: 2019 საქართველოს სუპერთასი ფინალისტი: 2019 დინამო ბათუმი ეროვნული ლიგა ჩემპიონი: 2021, 2023 ვიცე-ჩემპიონი: 2022 საქართველოს თასი ფინალისტი: 2023 საქართველოს სუპერთასი თასის მფლობელი: 2022 ფინალისტი: 2023 გრიგოლ ჩაბრაძე — ეროვნული ლიგა გრიგოლ ჩაბრაძე — საქართველოს ფეხბურთის ფედერაციის ოფიციალური საიტი ↑ გრიგოლ ჩაბრაძე კარიერას ირანში გააგრძელებს ↑ ჩაბრაძე კარიერას ირანულ კლუბში გააგრძელებს ↑ გრიგოლ ჩაბრაძე: ...ეს რომ მითხრეს, სიხარულისგან კინაღამ ცრემლები წამომივიდა! ↑ Zob Ahan 0–1 Persepolis / Persian Gulf Pro League // Soccerway ↑ Sweden 1–0 Georgia, 25 March 2021
პორტუგალიური ნაგაზი

პორტუგალიური ნაგაზი (პორტ. Cão da Serra de Aires) — ძაღლის ჯიში, რომელიც გამოყვანილია პორტუგალიაში XIX საუკუნეში. ეს კომპაქტური ძაღლი შესანიშნავი მეცხვარე და მოდარაჯეა. ჯიში, როგორც ჩანს, სათავეს იღებს პორუგალიის სამხრეთ რაიონებიდან შემოყვანილი ბრიარებისგან, რომლებიც შემდეგ შეაჯვარეს ადგლიობრივ მთის ძაღლებთან, შესაძლოა, კატალონიურ ნაგაზთან. XX საუკუნის უმეტესი ნაწილი ნაგაზები იყვნენ სამხრეთ პორტუგალიის მწყემსების თანმხლებლები, მაგრამ 1970 წელს ისინი თითქმის მთლიანად გადაშენდნენ. მათი ბალნის სილამაზემ და მეგობრულობამ საშუალო კლასის ძაღლების მოყვარული პორტუგალიელების ყურადღება მიიქცია, ამის წყალობით დღესდღეობით ჯიში გადარჩენილია. ეს შესანიშნავი ცხოველი ადვილად იწვრთნება და დამჯერია, კეთილადაა განწყობილი ბავშვების და სხვა ძაღლების მიმართ, არასოდეს იღრინება და იკბინება, თუ არ გააღიზიანეთ. მიუხედავად იმისა, რომ პორტუგალიური ნაგაზი ქვეყნის გარეთ პრაქტიკულად უცნობია - ეს კლასიკური ძაღლია, რომელიც საერთაშორისო აღიარებას იმსახურებს. გრძელი ბალანი ფარავს მის სხეულს, მათ შორის, წინა და უკანა ფეხებს და კუდს. ბალნის შეფერილობა შეიძლება იყოს ყვითელი, ხორბლისფერი, ნაცრისფერი, ყავისფერი, შავი. აქვს ძლიერი, სწორი წინა ფეხები, საშუალო ზომის ყურები, მუქი თვალები, წვერები. კარგად უძლებს სიცივეს, მის ბალანს განსაკუთრებული მოვლა სჭირდება. ვიკისაწყობში არის გვერდი თემაზე: პორტუგალიური ნაგაზი პორტუგალიური ნაგაზი დაარქივებული 2014-12-24 საიტზე Wayback Machine. (ინგლისური)
ბრიარი

ბრიარი (ფრანგ. Berger de Brie) — ძაღლის ჯიში, რომელიც გამოყვანილია საფრანგეთში შუა საუკუნეები/XIX საუკუნე. ბრიარის წარმოშობა უცნობია, თუმცა ოდესღაც ამ ძაღლს ბოსერონის გრძელბალნიან სახესხვაობად მიიჩნევდნენ. ფიქრობდნენ, რომ ის ბოსერონისა და ბარბეტის შეჯვარების შედეგად გაჩნდა. ძაღლები, რომლებიც წარმოშობით პროვინცია ბრიდან არიან, მთელ საფრანგეთში გავრცელდნენ და გამოიყენებოდნენ როგორც მოდარაჯე და მეცხვარე ძაღლები. პირველი მსოფლიო ომის შემდეგ ამერიკელმა სამხედროებმა ეს ძლიერი ძაღლი აშშ-ში ჩაიყვანეს, მაგრამ მყარი მდგომარეობის დასაკავებლად 50 წელი დასჭირდათ. დღესდღეობით ბრიარი ერთ-ერთი ყველაზე პოპულარული კომპანიონია საფრანგეთში. 1970 წელს სერიოზული ყურადღება მიექცა იმ ნერვულ აგრესიულობას და მფრთხალობას, რომელიც ზოგჯერ აღინიშნებოდა ამ ჯიშის წარმომადგენლებში. გადარჩევის შედეგად მიიღეს მყარი ფსიქიკის მქონე ძაღლი, რომელიც შესანიშნავად გრძნობს თავს ოჯახში და შენარჩუნებული აქვს მოდარაჯის თვისებები, ასევე ბრიარი კარგი მეცხვარე ძაღლია. გრძელი ბალანი კი უამინდობისგან იცავს. ბალნის შეფერილობა შეიძლება იყოს მოყვითალო-ყავისფერი, ან შავი და განსაკუთრებული მოვლა სჭირდება. ბრიარს აქვს მოკლე ყურები, რომელიც დაფარულია გრძელი ბალნით, გრძელი თავი, ფართო, ღრმა მკერდი, გრძელი წვერი. დიდ თვალებს მშვიდი გამოხედვა ახასიათებს. ვიკისაწყობში არის გვერდი თემაზე: ბრიარი ბრიარი (ინგლისური)
ორო (პროვინცია)

ორო (ინგლ. Oro Province) — პაპუა-ახალი გვინეის პროვინცია. ადმინისტრაციული ცენტრი — ქალაქი პოპონდეტა. ოროს ტერიტორიაზე მეორე მსოფლიო ომის დროს მიმდინარეობდა აქტიური საბრძოლო მოქმედებები. პროვინციაში განვითარებულია სამთო ტურიზმი: ვულკანი ლამინგტონი იზიდავს ბევრ ადამიანს. ორო — პაპუა-ახალი გვინეის ერთადერთი პროვინციაა, სადაც ანგლიკანიზმი ძირითადი რელიგიური კონფესიაა. აქ მოჰყავთ ბევრი პალმების მცენარეულობა. ეს პროვინციის მეურნეობის ძირითადი დარგია. პროვინცია იყოფა ორ რაიონად: სოჰე და იჯვიტარი.
ჯეტი

ჯეტი ან ზეტი, უაჯი და უჯატი — ძველი ეგვიპტის მეოთხე ფარაონი ეგვიპტის პირველი დინასტიიდან. იგი მეფობდა დაახლოებით ძვ.წ. 2980 წლისთვის და იმეფა 10 წელი. ჯეტის მეუღლე (დედოფალი) იყო მისივე და მერნეიტი, რომელიც სავარაუდოდ ჯეტის გარდაცვალების შემდეგ სამეფო ტახტზე ავიდა და მომდევნო ფარაონი გახდა. დღეისათვის ჯეტის მმართველობის შესახებ მხოლოდ მცირე ინფორმაციაა ცნობილი, მის შესახებ ინფორმაციას გვაწვდის სტელა, რომელიც აღმოაჩინილ იქნა ფარაონის (ჯეტის) სამარხში. სტელა ამავდროულად არის მტკიცებულება იმისა, რომ ჯერ კიდევ დინასტიური ეპოქის დასაწყისისთვის ძველ ეგვიპტეში მხატვრობა კარგად იყო განვითარებული. ეგვიპტის პირველი დინასტია ჯეტი[მკვდარი ბმული] ფარაონი ჯეტი ეგვიპტის პირველი დინასტია ჯეტი - პირველი დინასტიის ფარაონი დაარქივებული 2014-07-11 საიტზე Wayback Machine. ↑ პიტერ კლეიტონი (2006). ფარაონების ქრონიკები. Thames & Hudson Ltd. გვ. 16.
მერნეიტი

მერნეიტი — ძველი ეგვიპტის დედოფალი მოგვიანებით კი ძველი ეგვიპტის რეგენტი. ზოგიერთი ოფიციალური ჩანაწერის თანახმად მერნეიტი იყო ეგვიპტის მმართველი, თუ ჩანაწერებიდან გამომდინარე მერნეიტი იყო ეგვიპტის პირველი ქალი ფარაონი. მერნეიტი მეფობდა ძვ. წ. XXX საუკუნეში, დღეისათვის უცნობია მისი მმართველობის ზუსტი წლები და ხანგრძლივობა. სავარაუდოდ, მერნეიტი იყო ფარაონ ჯერის შვილი და ფარაონ ჯეტის მეუღლე, ასევე მისი შთამომავლის ფარაონ დენის დედა. ფარაონი მერნეიტი დედოფალი მერნეიტი 1-ლი დინასტია: მერნეიტი მერნეიტი და სხვა ეგვიპტელი ქალები დაარქივებული 2016-03-06 საიტზე Wayback Machine. ქალი რომელიც მეფობდა როგორც ფარაონი დაარქივებული 2014-10-09 საიტზე Wayback Machine. ↑ ტობი უილკინსონი (2001). ანტიკური დინასტიური ეგვიპტე. გვ. 74. ISBN 978-0-415-26011-4
მილნ-ბეი

მილნ-ბეი (ინგლ. Milne Bay) — პაპუა-ახალი გვინეის პროვინცია, რომელიც მდებარეობს ახალი გვინეის კუნძულის სამხრეთ-აღმოსავლეთ ნაწილში და 600-ზე მეტ სანაპირო კუნძულზე, რომელთაგან დაახლოებით 160 დასახლებულია. პროვინციის ადმინისტრაციული ცენტრია — ქალაქი ალოტაუ. პროვინციის საერთო ფართობია — 14 345 კმ². საერთო ფართობის დაახლოებით 25 % შეადგენს 10 დიდი და 150 უფრო მცირე კუნძული და ატოლი. პროვინციის ყველაზე დიდი კუნძულებია: დ’ანტრკასტოს კუნძულები, მათ შორის, გუდენაფი (ნიდულა), ფერგუსონი (მორატაუ), სანაროა, დობუ და ნორმანბი (დუაუ). ტრობრიანის კუნძულები, მათ შორის, კირივინა, კაილეუნა, ვაკუტა და კიტავა. ამფლეტის კუნძულები. ვუდლარკი. ლუიზიადის არქიპელაგი, მათ შორის, როსელი (იელა), ვანატინაი (სადესტი, ტაგულა), მისიმა. სამარაი. კვატო, დეკა-დეკა, ლოგეა, სალიბა, ბასილაკი და სიდეია. ენჯინიერის კუნძულები, მათ შორის ტუბეტუბე და კორაივე. მილნ-ბეის პროვინციის მოსახლეობის რაოდენობა შეადგენს — 276 512 ადამიანს (2011 წელი). ადგილობრივი მაცხოვრებლები ლაპარაკობენ 48 მკვიდრ ავსტრონეზიულ ენებზე. ბევრი მოსახლე თავისუფლად საუბრობს ინგლისურად. ადგილობრივი ეკონომიკის საფუძველს წარმოადგენს სოფლის მეურნეობა და ტურიზმი. საექსპორტოდ იწარმოება პალმის ზეთი, ხე-ტყე, კაკაო, ყავა. ზოგიერთ კუნძულზე მიმდინარეობს სამთო სამუშაოები. ↑ 1.0 1.1 1.2 Facts about Milne Bay. Milne Bay Tourism Bureau. დაარქივებულია ორიგინალიდან — 2008-05-04. ციტირების თარიღი: 2010-04-04. ↑ Provincial Profiles arrow Milne Bay. IPAPNG. დაარქივებულია ორიგინალიდან — 2012-04-22. ციტირების თარიღი: 2010-04-06.